《得李伯实太学书知其移家金陵却寄》
明代·徐熥

天涯久别正销魂，忽尔开缄见泪痕。东粤梅花留去客，南朝芳草待王孙。

春风八口依京国，夜月千山梦故园。往事伤心君莫问，台城烟柳易黄昏。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。